Hanî Muctehîdî

Hanî Muctehîdî (bi inglîzî Hani Mojtahedy, jdb. Sine, parêzgeha Kurdistanê) stranbêj û strannivîsekî kurd e ku bi nûjenkirin û berhevkirina muzîka kevneşopî ya farisî û stranên kurdî tê naskirin.

 Salên destpêkê 
Muctehîdî li bajarê Sine ya Rojhilata Kurdistanê ji dayîk bûye. Piştî xwendina muzîka kurdî ya kevneşopî, di sala 2000an de dest bi karê xwe yê profesyonel a stranbêjiyê dike. Yekem koma jinên kurd bi navê "Vian" ku tenê ji muzîkvanên jin pêk dihatin, ava kiriye. Ji ber ku li Îranê stranbêja muzîkvanên jin li pêşberî mêran qedexe ye, Wezareta Îrşada û Çanda Îslamî ya Îranê bi kapasîteya sînordar tenê bi temaşevanên jin konserên wê qebûl kiriye. Herwiha rayedaran rê nedaye komê ku wêneyên xwe û performansa xwe bikşînin. Lê tevî van astengiyan jî Muctehîdî hewl da ku weke ku dixwaze bijî. Ew amade bû ku ramana muzîka herêmî bi cihanê bide nas kirin.

 Çûyîna Berlînê 
Piştî bi salan xebatê li Îranê, Muctehîdî qebûl kiriye ku qanûn nehiştiye ku ew bi hêsanî hunerî û afirîneriya xwe ya hunerî derbikeve. Di sala 2004an de, wê biryareke dijwar da ku dev ji malbata xwe berde, ji Îranê derkeve û koçî Berlînê bibe ku kariyera xwe yê hunerî baştir berdewam bike. Mojtehedî bi awayeke bilez nasnameyeke berfireha hunerî bi dest xistiye û di festîvalên navneteweyî û televîzyonan de hunera xwe pêşkêş kiriye.

Gotinê stranan wi gelek caran li ser şerên sînor, mafên jinan û dubendiyên jiyana nûjen bûne. Bo mînak; Strana "Azadî" ya Muctehîdî ji bo piştgiriya xwenîşandanên sala 2017an li Îranê hatiye nivîsandin. Naveroka stranê, bertekek li hember zilma tevgerên serxwebûna Kurdistanê ye. Helbestên helbestvanên kurd Hejar û Hejar Mukriyanî bûne îlhama stranên Muctehîdî.

 Xêbatên wê yê ji bo mafên mirovan 
Muctehîdî tevî ku li Almanya bû jî, koka xwe ji bîr nekir û beşdarî projeyên piştgirîkirina gelê Kurdistanê bû. Di sala 2016an de, Muctehîdî, stran ji penaberên kurd re, li ser sînorê Tirkiye - Sûri got. Di sala 2017an de li Almanya û Swêdê ji bo komkirina alîkariyên ji bo mexdûrên erdhejêyên li ser sînorê Îran û Iraqê konser da.

 Xêbatên wê yên din 
Muctehîdî bi muzîkvanên rockê, instrumentîstên kevneşopî re kar kiriye. Ji bo senfoniya kurdî ya ku ji aliyê Dilşad Seîd ve hatiye çêkirin, bi Orkestraya Senfonî ya Neteweyî ya Çekyayê re jî kar kiriye. Di gelek projeyên cuda de bi Baleta Ciwanên Federal re hevkarî kir. Bi Babylon Orchestra re konser dan. Wê di sala 2019an de ji bo Deutsche Oper Berlin stran got.

 Xelatên wê 
Ji hêla MESPO (Rêxistina Rojhilata Navîn ji bo Aştiya Domdar) (2020) "Sembola Aştiya Rojhilata Navîn" hate hilbijartin.

 Dîskografî 

 Gulbarin (Tekane)-2010
 Dayk (Albûm)-2010
 Demokrasî (Tekane)-2016
 Mirage (Tekane)-2017
 Azadî (Tekane)-2017
 Shaw (Tekane)-2019
 Pîvan (Tekane)-2019
 Dame Sobh (ji Albûm Stories of the Past)-2019
 Lalai (Tekane, bi Alî Ostovar re)
 Nour (ji Albûma Orkestraya Babîlê)-2020
 Neh-Sum Sorcery (Albûm)-2020
 Teniyayi (Tekane)-2021
 Projeya Mang (Albûm)-2022

 Çavkanî 

Kategorî:Jinên kurd
Kategorî:Mirovên zindî
Kategorî:Muzîkvan
Kategorî:Muzîkvanên îranî
Kategorî:Muzîkvanên jin
Kategorî:Muzîkvanên kurd